- Hindi News
- National
- विवादित छवि वाले 120 लोगों से भरवाए बांड, शांति भंग की तो 10 हजार रु. जुर्माना
विवादित छवि वाले 120 लोगों से भरवाए बांड, शांति भंग की तो 10 हजार रु. जुर्माना
होली-रंगपंचमी आदि त्योहारों के दौरान कानून व्यवस्था बनाए रखने के लिए पुलिस सख्त
भास्कर संवाददाता | शाजापुर
आगामी होली, रंगपंचमी आदि त्योहारों में हुड़दंग मचाना या शांति भंग करना महंगा पड़ सकता है। इस तरह की आशंका को देखते झगड़ालू प्रवृत्ति के आदतन बदमाशों से निपटने के लिए पुलिस ने सख्त कार्रवाई का मूड बना लिया है। शहर के दोनों थानों सहित जिलेभर के थानों में अभी से झगड़ों के प्रकरणों में 107/16 की कार्रवाई शुरू कर दी। पुलिस के हत्थे चढ़े बदमाशों से धारा के तहत शांति भंग न करने का करार कराया जा रहा है। करार तोड़ने पर 10 हजार रुपए का जुर्माना देना होगा। शहर में अभी तक 120 लोगों पर यह कार्रवाई की जा चुकी है।
दरअसल जिला प्रशासन व पुलिस की गत दिनों हुई शांति समिति की बैठक में भी आला अधिकारियों ने हुड़दंगियों पर सख्त कार्रवाई की चेतावनी दी थी। वहीं पुलिस प्रशासन ने बदमाशों पर लगाम कसने के लिए विभिन्न धाराओं को लागू कर दिया है। जिसमें 151, 110, 107/16 के तहत आदतन बदमाशों से करार कराए जा रहे हैं।
लालघाटी थाने में 25 पर बदमाशों पर कार्रवाई- पिछले 15 दिनों में लालघाटी थाने से अभी तक 25 बदमाशों पर 107/16 व 15 लोगों पर 110 के तहत कार्रवाई की गई। करीब 40 निगरानी बदमाशों की सूची तैयार है। इधर, कोतवाली थाने में 95 से ज्यादा बदमाशों पर कार्रवाई की गई। इन सभी मामले में एसडीएम कोर्ट से जमानत करानी होती है। इसी दौरान शांति भंग न करने का करार भी कराया जाता है।
शांति भंग होने या कानून व्यवस्था बिगड़ने की आशंका पर असामाजिक तत्वों से बांड भरवाया जाता है। इस बांड में ये लिखकर देना होता है कि अगर वे अपराध करते हैं या शांति भंग करने की कोशिश करते पाए जाएंगे तो उनके खिलाफ कानूनी कार्रवाई तो होगी ही, साथ ही उनसे जुर्माना भी वसूला जाएगा। धारा 107/16 में 10 हजार रुपए के जुर्माने का प्रावधान है।
थानों को संदिग्धों पर नजर रखने के निर्देश
किसी भी स्थिति में कानून व्यवस्था न बिगड़े इसके लिए बदमाशों पर पुलिस अंकुश लगा रही है। साथ ही जिले के सभी थानों को संदिग्धों पर नजर बनाने रखने के निर्देश भी दिए हुए हैं। ज्योति ठाकुर, एएसपी
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva